கை கொடுக்கும் கை

கை கொடுக்கும் கை (Kai Kodukkum Kai) 1984 ஆம் ஆண்டு வெளிவந்த தமிழ்த் திரைப்படமாகும். மகேந்திரன் இயக்கத்தில்மகேந்திரன் 25-சினிமா விகடன்-25/07/2014மகேந்திரன் இயக்கிய படங்கள் - தினமணி 31 மே 2011 வெளிவந்த இத்திரைப்படத்தில் ரஜினிகாந்த், ரேவதி ஆகியோர் நடித்திருந்தனர்.

 நடிகர்கள் 
 ரஜினிகாந்த்- காளிமுத்து
 ரேவதி- சீதா
 ராஜ்யலட்சுமி - மங்கம்மா 
 ரங்கநாத்- பெரிய பண்ணை  (குரல் சண்முகசுந்தரம்)
 வி. எஸ். ராகவன்- காளிமுத்துவின் சகோதரர் 
 சௌகார் ஜானகி- காளிமுத்துவின் மைத்துனி 
 ஒய். ஜி. மகேந்திரன் 
 பூர்ணம் விஸ்வநாதன் 
 தேங்காய் சீனிவாசன் 
 சின்னி ஜெயந்த்

 பின்புலம் 
ரஜினிகாந்தை கதைநாயகனாக வைத்து ஒரு படத்தை தயாரிக்க நடிகர் விஜயகுமார் முடிவு செய்தார். இப்படத்திற்கு இயக்குநராக மகேந்திரன் பெயரை ரஜினிகாந்த் பரிந்துரைத்தார். இப்படம் 1975 இல் புட்டன கனகல் இயக்கிய தொகுப்பு படமான கதா சங்கமாவின் மூன்றாவது பகுதியான முனிதாயி என்பதன் நீட்டிக்கப்பட்ட ஆக்கமாகும். கன்னடத்தில் வில்லனாக நடித்த ரஜினிகாந்த் தமிழ் படத்தில் கதாநாயகனாக நடித்தார். கதையில் சிறு மாற்றங்களுடன் இப்படத்திற்கு மகேந்திரன் திரைக்கதையை எழுதினார். மகேந்திரனின் ஆஸ்தான குழுவான இளையராஜா, அசோக் குமார் மற்றும் படத்தொகுப்பு கலைஞர்களான பி. லெனின் - வி. டி. விஜயன் ஆகியோர் ஒப்பந்தம் செய்யப்பட்டனர். மாலைமலர் நாளிதழுக்கு கொடுத்த பேட்டியில் ரஜினிகாந்தின் ஜோடி மானபங்கப்படுத்தப்படுவதை ரசிகர்கள் ஏற்றுக் கொள்ள மாட்டார்கள் என்பதால் படத்தின் கிளைமாக்ஸ் தனக்கு பிடிக்கவில்லை என்று விஜயகுமார் கூறியிருந்தார். ஆனால் கிளைமாக்ஸை மாற்ற மகேந்திரன் விரும்பவில்லை.

 பாடல்கள் 
இப்படத்திற்கு இளையராஜா இசையமைத்திருந்தார். பாடல்களை வாலி, புலமைப்பித்தன், நா. காமராசன், கங்கை அமரன் ஆகியோர் எழுதினர்.

 எண்  பாடல்  பாடியவர்கள் வரிகள்   நீளம் 1  "ஆத்தா பெத்தாலே"   மலேசியா வாசுதேவன்  வாலி  04:28 2  "கண்ணுக்குள்ளே யாரோ"   எஸ். பி. சைலஜா, பி. சுசீலா  நா. காமராசன்  04:20 3  "தாழம் பூவே வாசம்"   எஸ். பி. பாலசுப்பிரமணியம், எஸ். ஜானகி  புலமைப்பித்தன்  04:13 4  "பாத்தா படிச்சபுள்ள"   எஸ். ஜானகி, சாய்பாபா  கங்கை அமரன்  04:08

மேற்கோள்கள்

பகுப்பு:1984 தமிழ்த் திரைப்படங்கள்‎
பகுப்பு:ரசினிகாந்து நடித்துள்ள திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ரேவதி நடித்த தமிழ்த் திரைப்படங்கள்
பகுப்பு:மகேந்திரன் இயக்கிய திரைப்படங்கள்
பகுப்பு:தேங்காய் சீனிவாசன் நடித்த திரைப்படங்கள்
பகுப்பு:சௌகார் ஜானகி நடித்த திரைப்படங்கள்
பகுப்பு:பூர்ணம் விஸ்வநாதன் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்